Дыхайце глыбока, не паддавайцеся паніцы, верце, што дапамога прыйдзе абавязкова. Пастарайцеся аглядзецца і пашукаць магчымае выйсце; вызначце, дзе вы знаходзіцеся, ці ёсць побач людзі, прыслухайцеся, падайце голас. Памятайце, што чалавек можа абыходзіцца без вады і ежы доўгі час, калі не будзе дарма расходаваць энергію. Пашукайце ў кішэнях ці паблізу светлавыя або гукавыя сігналы (напрыклад, ліхтарык, люстэрка, металічныя прадметы, якімі можна пагрукаць па трубе ці сцяне і гэтым прыцягнуць увагу). Калі адзіны шлях да выйсця – вузкі лаз – праціскайцеся праз яго. Калі ёсць магчымасць, паведаміце пра завал па тэлефонах 101 ці 112.